### B.3. Kompensasjon for merverdiavgift (nynorsk)

Til ABC (fylkes-)kommune

####### MELDING FRÅ UAVHENGIG REVISOR VEDKOMANDE SKATTEMELDING FOR MEIRVERDIAVGIFTSKOMPENSASJON

######### Konklusjon

Vi har revidert ABC kommune si skattemelding for meirverdiavgiftskompensasjon for XX termin 20x1, som viser eit kompensasjonskrav på kr xxx. Oppstillinga er utarbeidd av leiinga på bakgrunn av lov om kompensasjon av merverdiavgift for kommuner, fylkeskommuner og tilhøyrande forskrift.

Etter vår meining er ABC kommune omfatta av kompensasjonsordninga, og det oppgitte beløpet gir rett til kompensasjon etter lov om kompensasjon av merverdiavgift for kommuner, fylkeskommuner og tilhøyrande forskrift.

######### Grunnlag for konklusjonen

Vi har gjennomført revisjonen i samsvar med lov, forskrift og god revisjonsskikk i Noreg, medrekna dei internasjonale revisjonsstandardane (ISA-ane). Våre oppgåver og plikter etter desse standardane er Revisor sine oppgåver og plikter ved revisjon av skattemelding av omtalt under overskrifta meirverdiavgiftskompensasjon . Vi er uavhengige av kommunen slik det er krav om i lov og forskrift, og har overhalde dei andre etiske pliktene våre i samsvar med desse krava. Etter vår oppfatning er innhenta revisjonsbevis tilstrekkeleg og formålstenleg som grunnlag for konklusjonen vår.

######### Leiinga sitt ansvar for oppstillinga

Leiinga er ansvarleg for å utarbeide skattemelding for meirverdiavgiftskompensasjon i samsvar med lov om kompensasjon av merverdiavgift for kommuner, fylkeskommuner, og tilhøyrande forskrift, og for slik intern kontroll som leiinga finn naudsynt for å kunne utarbeide oppstillinga som ikkje inneheld vesentleg feilinformasjon, verken som følgje av misleg framferd eller feil som ikkje er tilsikta.

######### Revisor sine oppgåver og plikter ved revisjon av skattemelding for meirverdiavgiftskompensasjon

Vårt mål med revisjonen er å oppnå tryggande sikkerheit for at skattemeldinga totalt sett ikkje inneheld vesentleg feilinformasjon, verken som følgje av feil eller misleg framferd, og å gi ei revisjonsmelding som inneheld vår konklusjon. Tryggande sikkerheit er ein høg grad av tryggleik, men ingen garanti for at ein revisjon utført i samsvar med lov, forskrift og god revisjonsskikk i Noreg, og ISA-ane, alltid vil avdekke vesentleg feilinformasjon som eksisterer. Feilinformasjon kan oppstå som følgje av misleg framferd eller feil som ikkje er tilsikta. Feilinformasjon blir vurdert som vesentleg dersom han, åleine eller samla, innanfor rimelege grenser kan forventast å påverke dei økonomiske avgjerder som brukarane tar basert på skattemeldinga.

Som del av ein revisjon i samsvar med lov, forskrift og god revisjonsskikk i Noreg, og ISA-ane, utøver vi profesjonelt skjønn og viser profesjonell skepsis gjennom heile revisjonen. I tillegg:

- • identifiserer og anslår vi risikoane for vesentleg feilinformasjon i skattemelding for meirverdiavgiftskompensasjon, anten det skuldast misleg framferd eller feil som ikkje er tilsikta. Vi utformar og gjennomfører revisjonshandlingar for å handtere slike risikoar, og hentar inn revisjonsbevis som er tilstrekkeleg og formålstenleg som grunnlag for konklusjonen vår. Risikoen for at vesentleg feilinformasjon som følgje av misleg framferd ikkje blir avdekka, er høgare enn for feilinformasjon som skuldast feil som ikkje er tilsikta, sidan misleg framferd kan innebere samarbeid, forfalsking, bevisste utelatingar, feil presentasjonar, eller brot på interne kontrollrutinar.
- • opparbeider vi oss ei forståing av den interne kontroll som er relevant for revisjonen, for å utforme revisjonshandlingar som er formålstenlege etter tilhøva, men ikkje for å gi uttrykk for ei meining om effektiviteten av kommunen sin interne kontroll.

8

NKRFs Revisjonskomité - Uttalelser og rapporter fra revisor i kommunal sektor